**Frânturi de dor...**

*Dorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe firul unui vis de albastru dor,

Te chem la răscrucea amintirilor.

Rătăcesc în noapte şi răsfoiesc,

Frânturi din clipele cu "te iubesc"

Privesc prin ochiul rănit de uitare,

Ultima speranță cum moare.

Caut în tăcere clipa din ieri

Dar nu e, a plecat spre nicăieri.

Curg lacrimile grele în șuvoi

Pe gene arse de dor și de ploi.

Plânge acel trist "La revedere",

Cerșind o clipă de mângâiere.

Uitată la o margine de timp,

Zace iubirea rătăcită-n labirint.

S-au uscat de tot mugurii fericirii

Și mor precum mor trandafirii.

Undeva pe cer se aprinde o stea,

Te caut și sper să te găsesc în ea.

Dar bezna răutăcioasă mi-o fură,

Ploi de lacrimi curg fara măsură...

autor

Dorina Omota

Decembrie 2014